เงินบาทเปิดตลาดเช้านี้อยู่ที่ระดับ 30.79/81
เงินบาทเปิดตลาดเช้านี้อยู่ที่ระดับ 30.79/81 ค่อนข้างนิ่งรอผลประชุม ECB
26 ต.ค. 2554

เงินบาทเปิดตลาดเช้านี้อยู่ที่ระดับ 30.79/81 ค่อนข้างนิ่งรอผลประชุม ECB 
นักบริหารเงินจากธนาคาร ซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.79/81 บาท/ดอลลาร์ ปรับตัวแข็งค่าจากเย็นวานนี้ที่ระดับ 30.83/86 บาท/ดอลลาร์ และเมื่อเวลา 08.43 น. เงินบาทอยู่ที่ระดับ 30.81/84 บาท/ดอลลาร์
"(เงินบาท)ปรับตัวแข็งค่าจากเย็นวานนี้ ยังทรงตัวค่อนข้างนิ่ง รอดูผลประชุมยูโรโซนช่วงบ่าย" นักบริหารเงิน กล่าว
ตลาดยังไม่มั่นใจต่อมาตรการแก้ไขปัญหาวิกฤติหนี้ของธนาคารกลางยุโรป(ECB) หรือกลุ่มสหภาพยุโรปจะออกมาแบบเบ็ดเสร็จหรือไม่ ซึ่งต้องรอดูผลประชุมที่จะมีขึ้นในวันนี้ ขณะเดียวกันยังคงต้องติดตามวิกฤติการณ์น้ำท่วมภายในประเทศ โดยเฉพาะสถานการณ์ในพื้นที่กรุงเทพฯ ที่เป็นศูนย์กลางทางเศรษฐกิจของประเทศ
สำหรับความเคลื่อนไหวของค่าเงินสกุลหลักต่างประเทศ เงินเยนอยู่ที่ระดับ 76.02/05 เยน/ดอลลาร์ ปรับตัวแข็งค่าจากระดับ 76.15/16 เยน/ดอลลาร์ ส่วนเงินยูโรอยู่ที่ระดับ 1.3922/3925 ดอลลาร์/ยูโร ใกล้เคียงกับช่วงเย็นวานนี้ที่ระดับ 1.3924/3929 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบระหว่าง 30.70-30.90 บาท/ดอลลาร์